ปัญหา: ร้องทุกข์เรื่องเงินเยียวยา และค่าเดินทางสำหรับผู้ติดเชื้อ HIV. ผู้ร้องเป็นผู้ติดเชื้อ HIV ก่อนหน้านี้ได้รับเงินเยียวยาและค่ายานพาหนะไปพบแพทย์ ปีงบประมาณละ 5,000 บาท แต่หลังจากโควิทไม่ได้อีกเลย และผู้ร้องได้ไปยื่นเอกสารที่สำนักงานเขต เจ้าหน้าที่ผู้รับผิดชอบเป็นผู้ชาย ได้รับเอกสารไว้แล้ว แต่ไม่ได้ให้เซ็นเอกสารใดๆ โดยชี้แจงว่า ไม่มีงบประมาณแล้ว ทำให้ผู้ร้องลำบากมาก เพราะไม่ได้รับการช่วยเหลือใดๆ รวมทั้งอีกหลายท่านที่ลำบากก็ไม่ได้รับการช่วยเหลือเช่นกัน และผู้ร้องแจ้งว่า มีเพื่อนอยู่สำนักงานเขตอื่นก็ได้รับตามปกติ สำนักงานเขตอื่นได้รับแล้ว ทำไมสำนักงานเขตมีนบุรีถึงไม่ได้รับ ผู้ร้องจึงขอให้มีการชี้แจงและอธิบายเหตุผล เนื่องจากผู้ร้องมีหน้าที่เป็นเพียงอาสาสมัครของ โรงพยาบาลจุฬาฯ ซึ่งไม่ได้มีรายได้ทางอื่น รายได้จึงไม่เพียงพอ
เขต: มีนบุรี
#1555